एक हफ्ते बाद होश में आने के बाद मलाला ने कहा था, "खुदा का शुक्र है मैं जिंदा हूं." अपनी आत्मकथा में मलाला ने लिखा है कि उनके मन में कोई आक्रोश नहीं था जब वे उस आदमी के बारे में सोचती हैं जिसने उस पर गोलियां चलाईं, "मैं इंतकाम नहीं लेना चाहती." इस एक घटना ने मलाला को लाखों करोड़ों लड़कियों का हीरो बना दिया जिन्हें या तो पढ़ाई की सुविधा उपलब्ध नहीं है या जिन्हें पढ़ने नहीं दिया जा रहा क्योंकि वे लड़कियां हैं.